OpenLLM-France/wikimedia huggingface dataset:
# Morgan Taylor

Frederick Morgan Taylor (Sioux City, Estats Units, 17 d'abril de 1903 - Rochester, 16 de febrer de 1975) fou un atleta nord-americà, especialista en 400 metres tanques.
Especialista en els 400 metres tanques, va participar, als 21 anys, en els Jocs Olímpics d'Estiu de 1924 realitzats a París (França), on va aconseguir guanyar la medalla d'or en aquesta prova olímpica. En els Jocs Olímpics d'Estiu de 1928 realitzats a Amsterdam (Països Baixos) aconseguí guanyar la medalla de bronze, un fet que repetí en els Jocs Olímpics d'Estiu de 1932 realitzats a Los Angeles (Estats Units), on a més fou l'encarregat de dur la bandera dels Estats Units en la cerimònia inaugural dels Jocs.
Mentre estudiava al Grinnell College va competir tant en atletisme com en futbol. Va guanyar el títol de la NCAA de 220 iardes tanques el 1927 i va acabar segon en el salt de llargada el 1925. També va ser el campió de l'AAU de les 440 iardes tanques de 1924 a 1926 i el 1928. Després de graduar-se va treballar com a venedor al Chicago Tribune i després com a professor i entrenador d'atletisme.

## Millors marques

* 400 metres. 47.9" (1930)
* 110 metres tanques. 14.9" (1925)
* 400 metres tanques. 52.0" (1928)
* Salt de llargada. 7,37 metres (1925)

## Referències

* 1 2 «Olympedia – Morgan Taylor». [Consulta: 22 octubre 2024].
* ↑ «Frederick Morgan Taylor». usatf.org.
* ↑ «NCAA Division I Championships (Men)». [Consulta: 22 octubre 2024].
* ↑ «United States Championships (Men 1876-1942)». [Consulta: 22 octubre 2024].
* ↑ «Track and Field Statistics». [Consulta: 22 octubre 2024].
# Edith Hannam

Edith Margaret Hannam, de soltera Edith Boucher (Bristol, Gloucestershire, Regne Unit, 28 de novembre de 1878 − Kensington, Anglaterra, 16 de gener de 1951) fou una tennista britànica, guanyadora de dues medalles olímpiques d'or en els Jocs Olímpics d'Estocolm 1912.

## Biografia

Edith Margaret Boucher va néixer a Bristol (1978), filla de Julia i John Boucher, que era químic farmacèutic, l'única nena de cinc germans.
Es casà el 1909 amb el capità Francis John Hannam a Long Ashton, del qual prengué el seu cognom. El seu marit va morir el 5 de juliol de 1916 a França mentre servia a l'exèrcit durant la Primera Guerra Mundial.

## Carrera esportiva

El 1909 aconseguí guanyar la final individual femenina del Torneig de Cincinnati en guanyar a la final l'estatunidenca Martha Kinsey, així com la final de dobles mixtos fent parella amb Lincoln Mitchell. En aquesta mateix torneig també aconseguí arribar a la final dels dobles femenins.
Als 33 anys va participar en els Jocs Olímpics d'Estiu de 1912 celebrats a Estocolm (Suècia), on va aconseguir guanyar la medalla d'or en la prova individual femenina a l'interior, i en la prova de dobles mixts fent parella amb el seu compatriota Charles Dixon.
Al llarg de la seva carrera fou finalista del Torneig de Wimbledon en la modalitat de dobles l'any 1914 amb Ethel Larcombe.

## Jocs Olímpics
### Individual

| Any | Campionat | Oponent | Resultat |
| 1912 | Jocs Olímpics, Estocolm, Suècia (interior) | Thora Castenschiold | 6−4, 6−3 |

### Dobles mixts

| Any | Campionat | Parella | Oponents | Resultat |
| 1912 | Jocs Olímpics, Estocolm, Suècia (interior) | Charles Dixon | Helen Aitchison Herbert Barrett | 4−6, 6−3, 6−2 |

## Referències

* ↑ «Hannam, F.J.» (en anglès). Commonwealth War Graves Commission. [Consulta: 19 maig 2016].
# The Surfrajettes

The Surfrajettes és un grup de música surf instrumental de Toronto format exclusivament per dones.

## Trajectòria

The Surfrajettes es va formar a Toronto el 2015. La guitarrista Nicole Damoff, que prové del blues, i la també guitarrista Shermy Freeman es coneixen des de l'escola secundària. La baixista Sarah Butler havia tocat anteriorment en grups de rockabilly com The Millwinders i Real Gone.
El 2018 el grup va guanyar repercussió arran d'una versió instrumental de la cançó «Toxic» de Britney Spears. El 2022 The Surfrajettes va publicar el seu àlbum de debut Roller Fink. L'àlbum es va gravar a The Woodshed Studio de Toronto amb el productor Colin Cripps, membre del grup de surf rock C&C Surf Factory.

## Discografia
### Àlbums

* Roller Fink (2022)
* Easy As Pie (2024)

### Senzills i EP

* The Surfrajettes (2017)
* Party Line/Toxic (2018)
* Hale’iwa Hustle b/w Banzai Pipeline (2020)
* Marshmallow March/All I Want for Christmas is You (2022)
* El Condor Pasa (2022)
* Banshee Bop (2022)

## Referències

* ↑ Curley, John. «The Surfrajettes' Roller Fink pays homage to 1960s surf rock» (en anglès). Goldmine Magazine: Record Collector & Music Memorabilia, 22-04-2022. [Consulta: 23 febrer 2024].
* 1 2 James, Falling. «The Surfrajettes Shake Up Surf Music With Style and Glamor». LA Weekly, 09-08-2019. [Consulta: 23 febrer 2024].
* ↑ Amour, Cheri. «The Surfrajettes on riding the wave of the surf rock revival, and adding '60s reverb twang to Britney Spears and Mariah Carey hits» (en anglès). guitarworld, 14-12-2022. [Consulta: 23 febrer 2024].
* ↑ «Episode 20 pt.1: Anne Lillis (Surfrajettes/Beyonderers/Safe Words)». Listen Notes, 08-11-2023. [Consulta: 2 març 2024].
* ↑ Parker, Brinton. «This Is How "Toxic" Would Sound If Britney Spears Joined the Beach Boys» (en anglès britànic). POPSUGAR Entertainment UK, 03-07-2018. [Consulta: 23 febrer 2024].
* ↑ Noakes, Martin. «First Spin, First Impressions: The Surfrajettes, "Roller Fink"» (en anglès americà). Great Dark Wonder, 31-05-2022. [Consulta: 23 febrer 2024].
* ↑ «El sótano - Surf, Instro y R’n’R; Bloodshot Bill, Messer Chups, The Surfrajettes, The Babalooneys…» (en castellà). Radio 3, 22-10-2024. [Consulta: 7 novembre 2024].
# Pablo Heras-Casado

Pablo Heras-Casado (Granada, 21 de novembre de 1977) és un director d'orquestra espanyol.
Ha estat el director titular del Conjunt Orquestral de Girona (2005-2008) i de la Coral Belles Arts de Sabadell (2003-2005). El 2010 rebé el premi Ojo Crítico de Música Clásica 2010 de Radio Clásica. Des del 2011 és el director titular de la Orchestra of St. Luke's de Nova York. Del 2015 al 2018 és el principal director convidat del Teatro Real de Madrid, en col·laboració amb Ibon Bolton, director musical del teatre.

## Referències

* ↑ «Director». Coral Belles Arts de Sabadell. [Consulta: 18 febrer 2015].
* ↑ «Pablo Heras-Casado se alza con el premio Ojo Crítico de Música Clásica». Radio y Televisión Española, 05-11-2010 [Consulta: 26 gener 2011].
* ↑ Orchestra of St. Luke's (6 desembre 2011). "Pablo Heras-Casado Named Principal Conductor of Orchestra of St. Luke's". Nota de premsa. Consulta: 2011-12-24. Arxivat 2015-09-24 a Wayback Machine. «Còpia arxivada». Arxivat de l'original el 2015-09-24. [Consulta: 27 desembre 2011].
* ↑ «Anne Igartiburu, feliz de tener de nuevo a su novio en Madrid» (en espanyol). Hola.com. [Consulta: 18 febrer 2015].
* ↑ «El reto de Pablo Heras-Casado» (en espanyol). El País, 04-09-2014. [Consulta: 18 febrer 2015].

## Enllaços externs

* [ Pablo Heras-Casado - Lloc web oficial]
# John Lasseter

John Alan Lasseter (nascut el 12 de gener de 1957 a Hollywood, Califòrnia) és un animador format als estudis Disney i que actualment és el director creatiu de Skydance Animation.

## Biografia

Lasseter es va graduar al California Institute of Art on va conèixer Brad Bird amb qui més tard col·laboraria en diverses ocasions. Lasseter es va formar als estudis Disney i posteriorment va saltar als Industrial Light and Magic de George Lucas.
El 1984 Lasseter va crear els estudis Pixar que van sorgir d'una escissió de la companyia de George Lucas. Amb la col·laboració dels estudis Disney (sobretot els primers anys) Pixar va crear pel·lícules tan cèlebres dins el món de l'animació com Toy Story, A Bug's Life o Cars. Lasseter com a productor executiu supervisa tots els projectes de la companyia i fins i tot ha dirigit alguns films.
Avui dia Lasseter torna a treballar a Disney com a director creatiu, ja que la companyia va comprar Pixar el 2006. Combina la seva feina de director creatiu amb la d'assessor creatiu per a Walt Disney Imagineering, on ajuda a dissenyar atraccions per als parcs temàtics de la companyia.
John Lasseter ha estat reconegut per l'Acadèmia de les Arts i les Ciències Cinematogràfiques amb dos Oscars, un al millor curt d'animació per Tin Toy i un altre per Toy Story.
Les seves influències són Walt Disney, Chuck Jones, Frank Capra, Hayao Miyazaki i Preston Sturges. Su película favorita es Dumbo.

## Referències

* ↑ Craine, Anthony G. «John Lasseter: American Animator» (en anglès). Arxivat de l'original el 27 d'octubre de 2016. [Consulta: 27 octubre 2016].
* ↑ D'Alessandro, Anthony. «Paramount Dates Skydance's 'Spellbound' & 'Luck' For 2022». Deadline Hollywood. Penske Media Corporation, 20-07-2020. Arxivat de l'original el January 10, 2021. [Consulta: 20 juny 2020].
* ↑ Kemp, Philip. Cine, toda la historia (en castellà). Barcelona: Blume, 2016, p. 491. ISBN 9788498018912.
* ↑ Goodman, Stephanie. «'Pixar’s John Lasseter Answers Your Questions'», 01-11-2011. [Consulta: 20 febrer 2014].
* ↑ «Five Favorite Films with John Lasseter» (en anglès). .
# Sakdrisi

Sakdrisi, també conegut com a Sakdrisi-Kachagiani (en georgià: საყდრისი-ყაჩაღიანი), és una mina d'or i un jaciment arqueològic que conté una mina prehistòrica, situada al sud de la regió de Kvemo Kartli, entre el jaciment neolític d'Arunkhlo i el jaciment paleolític de Dmanisi.(1)

## Història

Del 2004 al 2011, un grup de científics georgians i alemanys hi feren recerques a gran escala, datant-lo de principis del mil·lenni III abans de la nostra era, o de la segona meitat del mil·lenni IV ae, i això la faria una de les mines d'or més antigues conegudes del món. El 2013, el govern de Geòrgia llevà al jaciment l'estatus de Monument cultural, que li havia estat conferit al 2006 perquè l'empresa minera RMG extragués or en l'àrea més àmplia on es troba Sakdrisi, la qual cosa va provocar protestes d'acadèmics i ecologistes. RMG hi començà obres fins al desembre del 2014, i això provocà més protestes dels partits polítics d'oposició i els ecologistes. La decisió fou condemnada per l'Església ortodoxa de Geòrgia i desaprovada pel president Giorgui Margvelaixvili, però la defensava pel primer ministre Irakli Garibashvili. El 25 de desembre del 2014, el Parlament de Geòrgia aprovà una proposta per a establir una comissió parlamentària de recerca ad hoc per a investigar els fets de Sakdrisi, però el 4 de març del 2015 la coalició governant Somni Georgià va bloquejar la recerca per negar-se a votar per una composició de la comissió.

## Referències

* ↑ «Salt, copper, gold: Early mining in the Caucasus». German Mining Museum|Deutsches Bergbau-Museum Bochum. Arxivat de l'original el 29 de març de 2014. [Consulta: 24 maig 2014].
* ↑ Parzinger. «Position to Sakdrisi Gold Mining Complex». Deutscher Verband für Archäologie, 16-08-2013. [Consulta: 24 maig 2014].
* ↑ «The Statement of EaP Civil Society Forum Georgian National Platform». Open Society Foundations|Open Society Georgia Foundation, 01-02-2014. [Consulta: 24 maig 2014].
# Cynthia Olavarri

Cynthia "Cindy" Olavarri (Pleasant Hill, Califòrnia, 23 de març de 1955) va ser una ciclista estatunidenca. Va guanyar una medalla de plata al Campionat del món Persecució de 1983.

## Palmarès en pista

* 1983
** Campiona dels Estats Units en Persecució

## Palmarès en ruta

* 1983
** Campiona dels Estats Units en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Charles Pélissier

Charles Pélissier (París, 20 de febrer de 1903 - París, 28 de maig de 1959) fou un ciclista francès que fou professional entre 1922 i 1939, en què aconseguí 29 victòries. Era el germà petit dels també ciclistes Francis Pélissier i Henri Pélissier, al qual anomenaven Valentino o l'Estimat.
Amb vuit etapes assolides durant el Tour de França de 1930 obstenta el rècord de victòries per a un sol corredor durant una sola edició. Aquest rècord fou igualat per Eddy Merckx el 1970 i 1974 i Freddy Maertens el 1976.

## Palmarès

* 1925
** 1r a la París-Arras
** 1r al Circuit de l'Allier
** 1r Circuit de Cantal
* 1926
** Campió de França de ciclocròs
** 1r del Circuit del Centre
* 1927
** Campió de França de ciclocròs
** 1r de la cursa de la cota de Mont Faron
* 1928
** Campió de França de ciclocròs
** 1r de la cursa de la cota de Mont Faron
* 1929
** 1r al Circuit de Martonnais
** 1r al Critèrium de tardor d'Angoulême
** Vencedor duna d'etapa al Tour de França
* 1930
** 1r als Sis dies de París, amb Armand Blanchonnet
** Vencedor de 8 etapes al Tour de França
* 1931
** Vencedor de 5 etapes al Tour de França
* 1933
** 1r al Critèrium d'As
** 1r a Troyes
* 1934
** 1r al Circuit de París
** 1r a Gènova
* 1935
** Vencedor de 2 etapes al Tour de França
* 1938
** 1r al Premi de Saint-Germain

### Resultats al Tour de França

* 1929. 28è de la classificació general i vencedor d'una etapa
* 1930. 9è de la classificació general i vencedor de 8 etapes
* 1931. 14è de la classificació general i vencedor de 5 etapes
* 1933. Abandona
* 1934. Abandona
* 1935. 13è de la classificació general i vencedor de 2 etapes

## Referències

* ↑ Augendre, Jacques. «Guide Historique» (PDF) (en francès). Amaury Sport Organisation, 2012. Arxivat de l'original el 3 de novembre 2013. [Consulta: 16 desembre 2013].

## Enllaços externs

* Palmarès de Charles Pélissier
# Yoshi

Yoshi (ヨッシー, yosshii) (del japonès, "millor" o "feliç") és un dinosaure fictici que apareix en diversos videojocs de Nintendo i, més comunament, és el nom d'un membre específic d'aquesta espècie i la saga de Mario.
Yoshi té llengua molt llarga i enganxosa i pot empassar gairebé qualsevol cosa, fins i tot coses que són molt més grans que ell. Gairebé tot el que empassen es transforma en (o es tanca dintre d') un ou, el qual es pot llançar com arma. El que prefereixen menjar els Yoshis, en majoria, són fruites, encara que pot menjar altres coses, incloent-hi criatures vives. Encara que si té dents, aquests rarament es veuen o s'utilitzen; no obstant això, en Super Smash Bros. Yoshi els usa al mossegar als seus contrincants amb algunes tècniques.
Mentre que el Yoshi original és de color verd, els altres Yoshis venen en una varietat de colors, incloent-hi blau, blau cel, groc, ataronjat, vermell, lila, rosa, negre, blanc, i marró. Yoshi és un dinosaure d'1,45 metres i 45 quilograms.
A pesar que la base per al seu personatge segueix sent igual, l'aparença de Yoshi ha canviat des que va aparèixer per primera vegada. Originalment, els seus trets se semblaven a un dinosaure (coll llarg, braços curts, muscles amples). També tenia pues en la seva esquena de cap a cua. D'acord amb Satoru Iwata, Yoshi "va acabar semblant-se molt a un dinosaure..., ja que alguna cosa com un dinosaure era la forma que era permesa per les limitacions tècniques [del Maquinari de Super Nintendo]".

## Referències

* ↑ 任天堂公式ガイドブック　スーパーマリオワールド (en japonès). Shogakukan, 1 gener 1991, p. 27. ISBN 4-09-104117-5.
* ↑ MobyGames, Super Mario World 2: Yoshi's Island - SNES Cover Art
* ↑ Nintendo, Yossy Cookie
* ↑ «Iwata Asks: The Legend of Zelda: Twilight Princess». [Consulta: 22 gener 2020].
* ↑ «Iwata Asks: New Super Mario Bros. Wii». Nintendo. Arxivat de l'original el 2010-01-24. [Consulta: 25 febrer 2010].

## Enllaços externs

* Yoshi a Play Nintendo
* Yoshi al MarioWiki
# Nannacara bimaculata

Nannacara bimaculata és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 4,5 cm de longitud total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: riu Potaro i conca del riu Essequibo (Guaiana).

## Referències

* 1 2 3 «Nannacara bimaculata» (en anglès). FishBase. Froese, Rainer; Pauly, Daniel (editors).
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Raquel Corral Aznar

Raquel Corral Aznar (Madrid, Espanya, 1 de desembre de 1980) és una nedadora de natació sincronitzada espanyola, guanyadora d'una medalla olímpica.

## Biografia

Va néixer l'1 de desembre de 1980 a la ciutat de Madrid.

## Carrera esportiva

Va participar, als 23 anys, en els Jocs Olímpics d'Estiu de 2004 realitzats a Atenes (Grècia), on va finalitzar quarta en la prova per equips i va aconseguir així un diploma olímpic. En els Jocs Olímpics d'Estiu de 2008 realitzats a Pequín (Xina) aconseguí guanyar la medalla de plata en aquesta mateixa prova.
Al llarg de la seva carrera esportiva ha guanyat 5 medalles en el Campionat del Món de natació, una d'elles d'or, a Roma, i 4 medalles en el Campionat d'Europa de natació, dues d'elles d'or.
Es va retirar de l'esport de competició al desembre de 2010.

## Referències

* 1 2 3 «Raquel Corral Aznar». Comité Olímpico Español. [Consulta: 10 octubre 2020].
* ↑ AS, Diario. «La nadadora Raquel Corral se retira del deporte» (en castellà), 17-12-2010. [Consulta: 10 octubre 2020].
# Nibelung IV

Nibelung IV fou un comte de Vexin al segle IX de la família dels Nibelúngides, fill probable de Nibelung III.

## Biografia

És citat el 843 a Valenciennes entre els fidels de Carles II el Calb. Aquest últim l'envia el 853 amb Hug i Gausbert com missi encarregats d'inspeccionar els tres comtats de Nevers, d'Avallon i d'Auxerre. Nibelung es va encarregar més probablement del comtat d'Avallon. Charles el Calb li confia el comtat de Vexin el 864. Apareix llavors el 868 en un tribunal reial, el 877 com a executor testamentari del seu cosí germà Eccard de Mâcon i el 879 en una carta del comte Adelram II (de Troyes ?)
D'una esposa desconeguda va tenir:
* Teodoric
* Ademar
* Probablement una filla casada amb el comte Adelram II i mare d'Adelram III i de Teodoric, comtes de Vexin el 886.

## Notes i referències

* 1 2 Settipani, 1993 pàg. 352.
* ↑ Carolingian nobility (Nibelung IV).
* ↑ Aquest Adelram o Aleran podria ser el Adalelm que consta com a comte de Troyes el 886; però si el seu fill ja fou comte el 886, cal plantejar-se si no seria en realitat seria Adelram I o Aleran I, mort el 852; també pot ser Adelram II de Laon, pare del comte de Laon, Walcher, però aquest Adelram II sembla que es va casar amb Wildruda de Saxònia, si es que aquesta no fou en realitat esposa de Adelram I

## Bibliografia

* Léon Levillain, « Les Nibelungen historiques et leur alliances de famille », a Annales du Midi, vol. 49, 1937, pàgs. 337-408,
* Léon Levillain, « Les Nibelungen historiques et leur alliances de famille (suite) », a Annales du Midi, vol. 50, 1938, pàgs. 5-66
* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), ed. Patrick van Kerrebrouck, 1993 (ISBN 2-9501509-3-4)
# Noah Kiprono Ngeny

Noah Kiprono Ngeny (2 de novembre, 1978) és un ex atleta kenyà especialista en proves de mig fons.
Ngeny començà a practicar l'atletisme el 1996. Agafà fama mundial quan el 1997 va batre els rècords del món júnior dels 1500 metres i de la milla.
El 7 de juliol de 1999 a Roma, Ngeny fou segon darrere Hicham El Guerrouj en la prova on aquest darrer va batre el rècord del món de la milla (3:43.13). El temps de Ngeny (3:43.40) també fou quasi un segon inferior a l'antic rècord del món.de Noureddine Morceli. Aquest mateix any guanyà la medalla d'argent al Campionat del Món de Sevilla (rere El Guerrouj) i va trencar el rècord del món dels 1000 metres a Rieti (2:11.96).
Als Jocs Olímpics de Sydney 2000 assolí el seu major triomf, en derrotar Hicham El Guerrouj i guanyar la medalla d'or.
Diversos motius, entre ells les lesions i un accident de cotxe, feren que Ngeny no repetís èxits en el futur. El 22 de novembre de 2006 anuncià la seva retirada definitiva de l'atletisme.

## Millors marques

| Distància | Marca | Data | Seu |
| 800 m | 1:44.49 | 28 de juliol, 2000 | Oslo |
| 1.000 m | 2:11.96 WR | 5 de setembre, 1999 | Rieti |
| 1.500 m | 3:28.12 | 11 d'agost, 2000 | Zúric |
| Milla | 3:43.40 | 7 de juliol, 1999 | Roma |
| 2.000 m | 4:50.08 | 30 de juliol, 1999 | Estocolm |
| 3.000 m | 7:35.46 | 9 de juny, 2000 | Sevilla |

## Referències

* ↑ [Building the Elite Athlete Scientific American Presents - Building the Elite Athlete] (preview)
* ↑ YouTube video: Hicham El Guerrouj sets a world record in the mile
* ↑ YouTube video: Noah Ngeny runs 1000 meter world record
* ↑ Guardian El Guerrouj, a picture of despair
* ↑ sporting-heroes.net Noah Ngeny Olympic gold at 1500 metres of 2000 Sydney Olympics
* ↑ 2000 Sydney Olympics 2000 Sydney Olympics News Arxivat 2009-05-14 a Wayback Machine. - IAAF
* ↑ 2001 WC Ngeny axed from Kenya squad
* ↑ 2003 WC Olympic champion Ngeny out of Kenyan trials
* ↑ Noah Ngeny retires, iaaf.org

## Enllaços externs

* (anglès) IAAF, perfil de Noah Ngeny
* (anglès) Article Electric Ngeny plots comeback
* (anglès) Pace Sports Management Arxivat 2007-09-28 a Wayback Machine.